L 144/140
ET
Euroopa Liidu Teataja
23.5.2022
Kui tehniline sekretariaat otsustab kasutada oma PEF-RP-uuringus ja võrdlusaluse arvutamisel muid väärtusi, peab ta seda põhjendama ja esitama andmeallika.
Kui teatavat pakenditüüpi eespool mainitud loetelus ei ole, kasutatakse sektoripõhiseid andmeid Uued väärtused vaadatakse läbi PEFCRi läbivaatamisel.
PEFCRiga tuleb ette näha kohustuslike ettevõttepõhiste korduskasutusmäärade kasutamine ettevõttele kuuluvate korduskasutussüsteemide puhul.
A.4.2.8.3.
K o l m a n d a i s i k u h a l l a t a va t e p a k e n d i k o g u m i t e k e s k m i s e d k o rd u s k a s u t u s m ä ä ra d I lisa punktis 4.4.9.5 esitatud keskmisi korduskasutusmäärasid kasutatakse nende PEFCRide puhul, mille kohaldamisalas on kolmanda isiku hallatavaid korduskasutatavate pakendite kogumeid, v.a juhul, kui on olemas parema kvaliteediga andmed.
Kui tehniline sekretariaat otsustab kasutada oma PEFCRi lõppversioonis muid väärtusi, peab ta seda põhjendama ja esitama andmeallika.
Kui I lisa punkti 4.4.9.5 loetelus konkreetset pakenditüüpi ei sisaldu, kogutakse sektoripõhiseid andmeid ja lisatakse need PEFCRi.
Uued väärtused vaadatakse läbi PEFCRi läbivaatamisel.
A.4.2.9.
Kasvuhoonegaaside heide ja sidumine Kogu PEFCRi väljatöötamiseks vajaliku teabe saamiseks tehakse PEF-RP-uuringus alati kolme kliimamuutuste alamkategooria arvutused eraldi.
Kui kliimamuutused on määratletud kõige olulisemate mõjukategooriate seas, tuleb PEFCRiga nõuda, et i) esitataks kliimamuutuste kogunäitaja kolme alamkategooria summana, ja ii) nõuda alamkategooriate „kliimamuutused – fossiilne“, „kliimamuutused – biogeenne“ ja „kliimamuutused – maakasutus ja maakasutuse muutus“ aruandlust eraldi, kui PEF-RP-uuringust ilmneb, et iga alamkategooria osakaal kogu punktisummas on üle 5 % (18).
A.4.2.9.1.
A l a m k a t e g o o r i a 2 : k l i i m a m u u t u s e d – b i o ge e n n e PEFCRis tuleb täpsustada, kas esiplaani heitkoguste mudeldamisel tuleb kasutada lihtsustatud mudeldamis­ meetodit.
Kui valitakse lihtsustatud mudeldamine, peab PEFCR sisaldama järgmist teksti: „Mudeldatakse ainult heidet „metaan (biogeenne)“ ning arvesse ei võeta muid biogeenseid heiteid ega atmosfäärist sidumist.
Kui metaaniheidet on nii fossiilset kui ka biogeenset, mudeldatakse kõigepealt biogeense metaani ja seejärel ülejäänud, fossiilse metaani eraldumine.“
Kui lihtsustatud mudeldamist ei valita, peab PEFCR sisaldama järgmist teksti: „Kogu biogeense süsiniku heide ja sidumine mudeldatakse eraldi.
Tuleb siiski tähele panna, et vastavad biogeense CO2 sidumise ja heite kirjeldustegurid võrduvad selle keskkonnajalajälje mõjuhindamise meetodi puhul nulliga.“
A.4.4.9.2 A l a m k a t e g o o r i a 3 : k l i i m a m u u t u s e d – m a a k a s u t u s j a m a a k a s u t u s e m u u t u s Tehniline sekretariaat võib otsustada lisada PEFCRi täiendava keskkonnateabena süsiniku mullas säilitamise andmed.
Lisamise korral täpsustatakse PEFCRis, kuidas seda mudeldatakse ja arvutatakse ning millised tõendid tuleb esitada.
Kui õigusaktidega nähakse sektori jaoks ette konkreetsed mudeldamisnõuded, tuleb lähtuda kõnealustest õigusaktidest.
(18) Näiteks kui „kliimamuutused – biogeenne“ moodustab kliimamuutuste kogumõjust 7 % (kasutades absoluutväärtusi) ja „kliimamuutused – maakasutus ja maakasutuse muutus“ moodustab kliimamuutuste kogumõjust 3 %, siis esitatakse andmed kliimamuutuste kogunäitaja ja alamkategooria „kliimamuutused – biogeenne“ kohta.
Tehniline sekretariaat võib otsustada, kus ja kuidas viimase alamkategooria („kliimamuutus – biogeenne“) andmed teatada.